Document ID: 32014D0403

KOMISIJAS ĪSTENOŠANAS LĒMUMS
(2014. gada 26. jūnijs),
ar ko dalībvalstīm piešķir izņēmumus attiecībā uz statistikas nosūtīšanu saskaņā ar Eiropas Parlamenta un Padomes Regulu (ES) Nr. 549/2013 par Eiropas nacionālo un reģionālo kontu sistēmu Eiropas Savienībā
(izziņots ar dokumenta numuru C(2014) 4164)
(Autentisks ir tikai teksts angļu, bulgāru, dāņu, franču, grieķu, holandiešu, horvātu, igauņu, itāļu, īru, latviešu, lietuviešu, maltiešu, poļu, portugāļu, rumāņu, slovāku, slovēņu, somu, spāņu, ungāru, vācu un zviedru valodā)
(Dokuments attiecas uz EEZ)
(2014/403/ES)
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Eiropas Parlamenta un Padomes 2013. gada 21. maija Regulu (ES) Nr. 549/2013 par Eiropas nacionālo un reģionālo kontu sistēmu Eiropas Savienībā (1) un jo īpaši tās 6. panta 1. punktu,
ņemot vērā pieprasījumus, ko iesniedza Beļģijas Karaliste, Bulgārijas Republika, Dānijas Karaliste, Vācijas Federatīvā Republika, Igaunijas Republika, Īrija, Grieķijas Republika, Spānijas Karaliste, Francijas Republika, Horvātijas Republika, Itālijas Republika, Kipras Republika, Latvijas Republika, Lietuvas Republika, Luksemburgas Lielhercogiste, Ungārija, Maltas Republika, Nīderlandes Karaliste, Austrijas Republika, Polijas Republika, Portugāles Republika, Rumānija, Slovēnijas Republika, Slovākijas Republika, Somijas Republika, Zviedrijas Karaliste un Lielbritānijas un Ziemeļīrijas Apvienotā Karaliste,
tā kā:
(1)
Saskaņā ar Regulas (ES) Nr. 549/2013 6. panta 1. punktu Komisijai būtu jāpiešķir pagaidu izņēmumi dalībvalstīm, ciktāl valstu statistikas sistēmās nepieciešami lieli pielāgojumi, lai piemērotu minēto regulu. Izņēmumi būtu jāpiešķir tikai tad, ja ir pienācīgi pamatoti iemesli.
(2)
Komisijai sniegtā informācija liecina, ka dalībvalstu pieprasījumi piešķirt izņēmumus ir pamatoti ar būtiskiem pielāgojumiem, kas vajadzīgi, lai valstu administratīvās un statistikas sistēmas pilnībā atbilstu Regulai (ES) Nr. 549/2013.
(3)
Šādi izņēmumi būtu jāpiešķir Beļģijai, Bulgārijai, Dānijai, Vācijai, Igaunijai, Īrijai, Grieķijai, Spānijai, Francijai, Horvātijai, Itālijai, Kiprai, Latvijai, Lietuvai, Luksemburgai, Ungārijai, Maltai, Nīderlandei, Austrijai, Polijai, Portugālei, Rumānijai, Slovēnijai, Slovākijai, Somijai, Zviedrijai un Apvienotajai Karalistei, ņemot vērā šo valstu pieprasījumus.
(4)
Šajā lēmumā paredzētie pasākumi ir saskaņā ar Eiropas Statistikas sistēmas komitejas atzinumu,
IR PIEŅĒMUSI ŠO LĒMUMU.
1. pants
Pielikumā norādītajām dalībvalstīm piešķir pielikumā noteiktos izņēmumus.
2. pants
Šis lēmums ir adresēts Beļģijas Karalistei, Bulgārijas Republikai, Dānijas Karalistei, Vācijas Federatīvajai Republikai, Igaunijas Republikai, Īrijai, Grieķijas Republikai, Spānijas Karalistei, Francijas Republikai, Horvātijas Republikai, Itālijas Republikai, Kipras Republikai, Latvijas Republikai, Lietuvas Republikai, Luksemburgas Lielhercogistei, Ungārijai, Maltas Republikai, Nīderlandes Karalistei, Austrijas Republikai, Polijas Republikai, Portugāles Republikai, Rumānijai, Slovēnijas Republikai, Slovākijas Republikai, Somijas Republikai, Zviedrijas Karalistei un Lielbritānijas un Ziemeļīrijas Apvienotajai Karalistei.
Briselē, 2014. gada 26. jūnijā

Labels: 12
2
19
18